NaiveNeuron/SloPal huggingface dataset:
Mazurek, Milan, poslanec NR SR (2021-06-30):
Ono je to priam neuveriteľné, pán Matovič, po tom všetkom od marca 2020 sa nezmôžete na nič iné, len prísť sa sem poľutovať a celú legitimitu svojej vlády, svojho pôsobenia, svojej politickej strany odvodzovať od toho, že tí pred vami boli skorumpovaní. Mňa sa netýka to, čo bolo pred tým, netýka sa to, čo robili vlády pred tým – teraz, samozrejme, zbabelo odchádzate, ale to je taký zvyk u vás prídete, nakecáte, poľutujete sa, pomaly sa rozplačete, všetkých poobviňujete za svoje vlastné zlyhania, neschopnosť, poviete, že všetci okolo vás majú zákernú, podlú, zlú povahu, pritom vy sám ste ten najzákernejší a najpodlejší človek, ktorého Slovenská republika vo vládnych pozíciách mala, no a potom zdúchnete. Zdúchnete, pretože počúvať pravdu do očí sa vám, skrátka, nedá veľmi ľahko, nedá sa vám to ľahko, lebo sami dobre viete, to, čo vám tu bolo mnohokrát vytknuté, že keby ste sa mali dnes prejsť ulicami slovenských miest, tak na vás ľudia pľujú zo všetkých strán. Tu za týmito múrmi a za dverami luxusnej limuzíny z nepriestrelnými sklami, s ochrankou sa dá skryť, pán Matovič, dá sa skryť a odpojiť od reality, z domu vás prevezú sem, na Úrad vlády, na ministerstvo a potom naspäť. Ale nedá sa skryť pred tými ľuďmi, keď medzi nich vyjdete. Pretože 90 % Slovenska vás nenávidí, a nemôže za to ani Pellegrini, ani Fico, ani Sulík, ani zlé médiá, ani ktokoľvek iný, koho by ste chceli obviňovať, ale môžete za to len vy sám. Len vy sám! Ale tu na tomto mieste ste nepovedali jedno jediné slovo, prepáčte, pokazil som to, hanbím sa za to, čo som na Slovensku dokázal, priznávam si svoju chybu. Práve naopak, za všetko môžu tí zlí, vy ste si museli kúpiť len jedny jediné topánky, vy ste tak veľmi bojovali za to Slovensko, ľútosť, plač, nárek, beznádej, absolútna stroskotaná figúra, ktorá si nezaslúži pôsobiť vo vláde.
Viskupič, Jozef, poslanec NR SR (2014-09-16):
Ďakujem. Ja by som pre potreby, vážená pani predsedajúca, vážený pán minister, kolegyne, kolegovia, rád by som k tejto téme, ktorá je štandardne vyárendovaná alebo poskytnutá hlavne ekonómom, priniesol možno taký pohľad, ktorý sa dotýka aj oblasti kultúry. Viem, že pán minister síce rezortne zodpovedajúci za oblasť financií má ku kultúre vzťah. A spolu s kolegom z kultúrneho a mediálneho výboru s Mariánom Kvasničkom máme na srdci jednu vec, ktorú pre druhé čítanie sa budeme snažiť do zákona vsunúť, urobiť aj po rozhovoroch s ministrom kultúry, kde sme hlasovali alebo mali sme ochotu podporiť aj novovznikajúci zákon o kultúrnom fonde, ktorý otvára sám v sebe debatu o takzvanom motivovanom donorstve alebo motivovanom sponzoringu. A kde inde sa dá tá motivácia nájsť ako priamo pri vytvorených nejakých predpokladoch oslobodenia od daní, daňových úľav a podobne? Možnože práve teda pre potreby prvého čítania, keď sa bavíme o filozofii aj takto zložitého návrhu, a vidím, že je tu množstvo kritiky aj mojich opozičných kolegov, by som možno len tak predostrel ten pozmeňujúci návrh, historicky možno pán minister, sa usmieva, asi vie, že nám kultúrne zariadenia alebo kultúrne inštitúcie vypadli svojho času, myslím, že to bolo pri zavádzaní rovnej dane z možnej podpory alebo kultúry ako takej, ak teda podnikateľské subjekty budú mať na mysli nejaké donorstvo. (Reakcia navrhovateľa.) Ja nie, ja som nezavádzal rovnú daň. A možnože sociálnemu demokratovi a človeku, ktorý je ku kultúre má blízko, nebudem teraz hovoriť o sadzbách, bude to proste aj na vás. Čiže ja ho tu mám vypracovaný, možno ho len odovzdám a možnože sa zamyslíte tak, že rok 2014 sa zapíše do podpory kultúrnych inštitúcií tak, že sa vrátime k tej praxi, aby tradícia donorstva a sponzoringu aj daňovými úľavami mohla byť možno aj na Slovensku. Čiže náš cieľ je zvýšenie podpory kultúry v Slovenskej republike a navrhuje sa alebo chcel by som navrhnúť, aby sa rozšíril okruh príjmov oslobodených od dane, ktorú poskytuje zamestnávateľ zamestnancovi, o hradenú účasť na kultúrnych podujatiach. Takýto zamestnanecký benefit je spôsobilý dlhodobo pozitívne vplývať na ďalší rozvoj kultúry. Nehovorím, že je to podmienené podporou, ale myslím si, že aj z tejto časti, keďže či už pán kolega Kvasnička alebo ja sme aj ako poslanci, ktorí sa venujú vlastne týmto témam, preto som si dovolil aj v tejto výhradnej ekonomickej téme pri tomto zákone dať tento komentár z dvoch teda motivačných rovín. A to je jednak to, že kultúrne prostredie je dlhodobo, a tu máme zhodu aj s ministrom kultúry, poddimenzované. A tuto tá snaha by mohla byť celkom bezbolestná, mohla by nás vrátiť na aj štandardnú cestu, ktorá je v Európskej únii viac-menej štandardná, a budovanie systémov donorstva, úľav, pozitívnych motivácií ľudí, ktorí sa chcú tejto oblasti venovať, respektíve chcú navštevovať tieto zariadenie alebo možno aj intenzívnejšie navštevovať kultúrne podujatia. Kultúrne zariadenia by tu možno boli na debatu. A dalo by sa to schváliť v tomto návrhu zákona. Ďakujem.
Laššáková, Jana, podpredsedníčka NR SR (2014-05-29):
Áno, máme to poznačené. Ďalším prihláseným do rozpravy je pán poslanec Huba, nech sa páči.
Figeľ, Ján, podpredseda NR SR (2014-10-21):
Ďakujem pekne. Teraz dávam slovo spoločnému spravodajcovi z ústavnoprávneho výboru pánovi poslancovi Antonovi Martvoňovi, aby informoval Národnú radu o výsledku rokovania výborov a odôvodnil návrh i stanovisko gestorského výboru.
M. Hort, podpredseda NR SR: (2009-02-04):
Pán spravodajca, chcete vystúpiť v závere? Nie. Prerušujem rokovanie o tomto bode programu. A taktiež budeme o ňom hlasovať o 11.00 hodine. Nasleduje prvé čítanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov . Vládny návrh zákona je uverejnený ako tlač 878 a návrh na jeho pridelenie na prerokovanie výborom je v rozhodnutí č. 899. Opäť vás prosím, pán podpredseda vlády, o uvedenie vládneho návrhu zákona. Nech sa páči.
T. Cabaj, poslanec: (2005-03-21):
Ja len pripomínam, pretože pri poslednom podobnom hlasovaní v parlamente nebol predložený žiaden návrh uznesenia, a preto tu boli rôzne výklady, interpretácie, akým spôsobom pristupovať a hlasovať o tomto návrhu. Dnes je tu predložený návrh uznesenia, s ktorým sa táto Národná rada musí vyrovnať a Národná rada vám odpovie, či súhlasí s vašou odpoveďou, alebo nie. Ďakujem pekne.
I. Gašparovič, poslanec: (2001-09-04):
A pokiaľ ide o povinnosť, ktorú ste tak vyzdvihli v Rakúsku, že lekár musí oznámiť, ak zistí spáchanie trestného činu. Veď u nás je to už 50 rokov. Takže nič nové ste nepovedali. Tu sa chcem prikloniť len k mojim kolegom, ktorí vo faktickej poznámke vám povedali zákony, že existujú, ale ich výkon, teda ľudia, orgány, ktoré majú realizovať tieto zákony, tieto nefungujú. A tu by bola naša povinnosť aj poslancov kontrolovať, či sa to skutočne napĺňa.
P. Hrušovský, predseda NR SR: (2005-12-07):
M. Juščík, poslanec: Ďakujem. Vážený pán predseda. Ja by som chcel predovšetkým podporiť vystúpenie pána poslanca Ďaďa, môjho kolegu, a to predovšetkým v tej oblasti, kde sa zameral a poukázal na to, že my, keď sa aj nazývame a sami si hovoríme chudobný štát, takto veľkodušne dávame peniaze na také medzinárodné misie, ako je Afganistan, Irak a tak ďalej. Dávame peniaze tam, kde jednoznačne podporujeme avantúru Spojených štátov amerických. Veď to boli všetky akcie, ktoré Spojené štáty americké vyvolali a udržujú ich. A aby medzinárodne to prekryli, tak potrebujú áno tých malých, ako sme aj my a ďalší, aby prekryli a zakryli svoju vinu a nakoniec historicky možno poukázali, však veď to boli aj tí ďalší, ktorí podporili. Sú to nemalé prostriedky. Sú to prostriedky obrovské, ktoré by sa nám dnes v našom rozpočte zišli, kde by sme mohli, áno, tieto prostriedky prerozdeliť či už do životného prostredia. Týka sa to nás všetkých. Raz nám vlastné deti a vnúčatá budú vytýkať, že sme niečo zanedbali. Či do poľnohospodárstva, ako dnes poľnohospodári vystupovali a poukazovali, ako sú oni skutočne ukrátení, a sú.  A my by sme si mali predovšetkým položiť jednu otázku, že poľnohospodárstvo, je to aj rozvoj dediny. A rozvoj vidieka ako celku, a to je hlavná úloha, aby sme sa my raz skutočne zodpovedne mohli pred históriou postaviť a povedať áno, svoju úlohu sme splnili. To je predovšetkým to, čo bolo poukázané v jeho vystúpení. Ďakujem.
Kažimír, Peter, podpredseda vlády a minister financií SR (2012-07-25):
Ďakujem, dámy a páni, že ste súhlasili, že môžem predstúpiť pred vás ešte s návrhom na vyslovenie súhlasu so Zmluvou o spolupráci v oblasti ochrany svedka. Cieľom predkladaného materiálu, je vytvorenie právneho základu pre medzinárodnú multilaterálnu spoluprácu v oblasti ochrany svedka, ktoré je jednou z veľmi významných oblastí policajnej spolupráce. Návrh zmluvy je výsledkom viacerých a ťažkých kompromisov takzvaných členských krajín Salzburského fóra a jeho znenie sa do maximálnej možnej miery prispôsobuje vecným a právnym potrebám zúčastnených štátov. Spolupráca na základe zmluvy bude otvorená nielen pre členské krajine Európskej únie, ale aj pre ďalšie štáty schengenského priestoru, ako je Nórsko, Island, Lichtenštajnsko a Švajčiarsko. Tento návrh zodpovedá záujmom zahraničnej politiky Slovenskej republiky a je vypracovaný v súlade s naším právnym poriadkom. Na základe uvedeného si vás dovoľujem požiadať o prerokovanie návrhu zmluvy. Ďakujem.
Glváč, Martin, podpredseda NR SR (2019-03-28):
Pani poslankyňa Dubačová, poprosím o kľud v sále.
Gál, Gábor, poslanec NR SR (2012-09-21):
Ďakujem pekne. No k tým podmienkam, na základe ktorých by mohlo dôjsť k nasadeniu ITP, je veľmi jednoduchý mechanizmus, je päť až sedem podmienok, ktoré aj náš Ústavný súd, aj Európsky súd pre ľudské práva povedal, že musia byť splnené. Žiadosť by mohla ísť tým štýlom, že každý, každá táto jedna podmienka by bola osobitne posudzovaná, či je splnená. A keď jedna z nich nebude splnená, už sudca bude musieť takúto žiadosť zamietnuť. Ale nechcime zabrániť tomu, aby orgány, keď si myslia, že potrebujú nasadiť ITP, tak žiadosti by som neobmedzoval. Nech žiadajú aj v širšom rozsahu, ale nech sú to odôvodnenia, povinné odôvodnenie, povinné vyplnenie, či boli použité všetky dostupné prostriedky, ktoré musia predchádzať tomu, aby išla takáto žiadosť. Proste trošku to rozpísať. Dá sa to. Dá sa zvoliť ešte jeden režim, ktorý je v Spojených štátoch, ale troška to tam zovšeobecnili. V prípade podozrenia z terorizmu, tam ten režim môžeme troška uvoľniť. Ale dá sa to presne opísať. A čo sa týka ešte previerok poslancov, nemyslím si, že veľa poslancov by neprešlo. Len vidím tu ešte jeden problém, že budete kontrolovaní tými, ktorých idete kontrolovať. A to je začarovaný kruh. Viete, aké špinavosti sa robia pre to, aby ste ich nemohli kontrolovať? To by ste neverili. (Potlesk.)
Kollár, Boris, predseda NR SR (2022-09-20):
Kolegovia, prosím vás pekne, budeme hlasovať teraz o tomto, takže pokiaľ nemáte nič nutné, tak bolo by dobré zostať v sále. Ďakujem pekne.
Hrnčiar, Andrej, podpredseda NR SR (2017-05-10):
Otváram rozpravu. Do rozpravy som dostal jednu písomnú prihlášku. Za klub SaS sa prihlásila pani poslankyňa Zemanová. Nech sa páči, máte slovo.
Mazurek, Milan, poslanec NR SR (2020-11-25):
Vážený pán predsedajúci, ctené kolegyne, kolegovia, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 252. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 246 z 30. septembra 2020 navrhujem, aby návrh zákona prerokovali: Ústavnoprávny výbor Národnej rady a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2021-09-24):
Ďakujem. Prerušujem rokovanie o tomto bode programu. Vážené panie poslankyne, vážení páni poslanci, teraz budeme pokračovať druhým čítaním o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Návrh zákona má tlač 578. Spoločná správy výborov má tlač 578a. Dávam slovo pánovi poslancovi Milanovi Vetrákovi, aby návrh zákona odôvodnil. Nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov , tlač 578.)
M. Číž, podpredseda NR SR: (2010-01-20):
Ja teraz len veľmi krátko, chcem vás vážne poprosiť, týmto spôsobom už vlastne diskusia nemá zmysel. Jediné, čo sa stáva v parlamente, že prídete a urobíte bez ničím neodôvodnené konštrukcie, ktoré ako bez problémov s maximami, ktoré sa hádam najviac dajú použiť, sa hodia do pléna a je. Ten politický zápas sa nesmierne vulgarizuje a stáva sa nezmyselným. Ja, malá výzva, skúsme sa vrátiť ako k elementárnej racionalite a k elementárnej konštruktívnosti diskusie, toto ako nabudúce ja si dám pozor, či to budem vôbec počúvať.
B. Bugár, podpredseda NR SR: (2006-03-16):
Ďakujem vám za účasť a vyhlasujem 60. schôdzu Národnej rady Slovenskej republiky za skončenú. Stretneme sa v apríli. (Rokovanie 60. schôdze NR SR sa skončilo o 18.03 hodine.)
Matovič, Igor, poslanec NR SR (2014-11-10):
(Rečník zastavil videozáznam.) Chlapské slovo, okej (rečník zastavil videozáznam). A teraz vám poviem niečo k tomu. Takto pre rokom, pred tromi rokmi na tomto mieste ste odvolávali pani premiérku Radičovú za to, že k nej korupcia prišla do štvrtej kancelárie vedľa, lebo tam nejaký hajzlík chcel si vypýtať úplatok. Nakoniec to bolo za kauzu, ktorú, koniec koncov vy ste schválili projekt v Osrblí a Radičovej vláda ho iba realizovala, čiže nebola to ani jej kauza, iba teda ho financovala Radičovej vláda, čiže k nej kauza alebo korupcia prišla do štvrtej miestnosti. Okolo vášho premiéra tá korupcia je všade okolo. Nepoznám naozaj osobného priateľa Roberta Fica, poznám ich viacero a sám ich viacero pomenoval, ktorý by nebol spájaný s korupciou obrovského rozsahu, a to hovorím o desiatkach, stovkách miliónov eur. A tento človek tu pred tromi rokmi, váš priemer prišiel a púšťal dokolečka video s pani premiérkou Radičovou. A nie jedenkrát, ako ste mi dovolili vy, ale dokolečka slučku, dokolečka slučku, dokolečka slučku, dokolečka slučku: „nebudem privatizovať“, „nebudem privatizovať“. Dokolečka. Čiže mohol to pustiť. Možno 30-krát ste to pustili? Čiže toto je tá vaša spravodlivosť, jeden meter na druhých a druhý, samozrejme, dramaticky výhodnejší, na samých seba. Vy sa môžete hanbiť, takýchto nominantov máte po celom Slovensku. A ešte raz opakujem, riadite sa heslom, či je zlodej alebo blbý, hlavne, že je náš, hlavne, že je verný, hlavne, že nám bude zobať z ruky. Toto je systém straníckych nominácií. Takýchto ľudí nominujete do nemocnice. Nehanbíte sa, ľudia? Šibe vám? Takýchto ľudí robíte, aby boli zodpovední za životy ľudí na Slovensku? Však vy ste získali, áno, demokraticky ste získali moc, ale vy ste ju nezískali preto, aby ste robili takéto zvrátenosti. Nech je tu niekto, alebo som teda, spravíme si test, kto z vás poslancov SMER-u je teda hrdý na tohto straníckeho nominanta, ktorého ste nominovali do piešťanskej nemocnice? Nech sa páči, prihláste sa. Prihláste sa k nemu. Kto z vás sa za neho hanbí? Prihláste sa. Ani jeden. Vidíte? Hlavička do piesku, vás to nebolí, však jasné, to neni váš problém. Ale je to váš problém, je to veľký problém. Ešte raz hovorím, takýchto ľudí ste nominovali, aby rozhodovali o osudoch ľudí. A nie hocijakých, nie o tom, či ho zoberú do školy alebo nie, ale o zdraví, o bytí a nebytí ľudí. Takýchto ľudí dávate ako nominantov do správnych a dozorných rád nemocníc. Môžete sa hanbiť.
Uhliarik, Ivan, poslanec NR SR (2013-05-29):
Vážená pani predsedajúca, vážení kolegovia, panie poslankyne, páni poslanci, dovoľte mi, aby som vám predstavil návrh novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Cieľom tohto zákona je rozšírenie mechanizmu, ktorý platí od roku 2011. A tento mechanizmus bol v histórii Slovenskej republiky alebo teda zdravotníctva na Slovensku použitý prvýkrát. Je to mechanizmus, ktorým zdravotné poisťovne vracajú sociálne odkázaným skupinám, v tomto prípade dôchodcom a zdravotne ťažko postihnutým časť peňazí, ktoré venovali na doplatky. Tento mechanizmus nie je slovenským unikátom, nie je to nič, čo by nebolo bežné. Žiaľ, na Slovensku sme k tomu pristúpili až relatívne neskoro, v roku 2011. O potrebnosti takéhoto mechanizmu hovorí a svedčí aj fakt, že táto vláda a súčasné ministerstvo zdravotníctva s týmto mechanizmom ani s týmto zákonom nič neurobili a naozaj chráni tento mechanizmus, tie skupiny obyvateľstva, ktoré to najviac potrebujú. Cieľom tohto zákona, ktorý teraz predkladám, je rozšírenie okruhu osôb, ktoré dostanú alebo by mohli dostať vrátené doplatky alebo časť doplatkov, ktoré zaplatia zdravotným poisťovniam. Vieme, že súčasná ekonomická situácia našich občanov, práve tých, ktorí majú hlbšie do vrecka, a práve tých, ktorí žijú z relatívne malých peňazí, nie je dobrá. Čím je človek starší, to znamená, v tomto prípade sú to dôchodcovia, dožíva sa vyššieho veku, tým, samozrejme, má aj väčší výskyt ochorení. Keďže má väčší výskyt ochorení, tak musí užívať viac liekov. Keďže musí užívať viac liekov, tak musí zo svojich peňazí, ktorých nemá veľa, dávať na tieto lieky doplatky. Nechcem použiť slovo kríza, ale vzhľadom na súčasnú situáciu, ekonomickú, týchto osôb a týchto skupín obyvateľstva v Slovenskej republike si myslím, že je dobré, aby tento zákon sa rozšíril. Ako som na začiatku povedal, o potrebnosti takejto spolupatričnosti a solidarity s tými, čo to najviac potrebujú, nepochybuje ani strana SMER, ani súčasné ministerstvo zdravotníctva. Nie je to, ako som hovoril na začiatku, unikátne na Slovensku a bežne sa tento mechanizmus používa v iných vyspelých európskych krajinách. My sme pred dvoma rokmi si za vzor zobrali Českú republiku, ktorá vlastne ako prvá zo stredoeurópskych krajín tento systém vracania doplatkov použila. Ten systém je zdokonalený v tom, že pacienti v Českej republike si musia zbierať ústrižky z lekárne a tie musia posielať do zdravotnej poisťovne a následne až za jeden mesiac zdravotná poisťovňa im vráti peniaze. Slovenský systém je lepší v tom, že pacienti nemusia zbierať účty z registračnej pokladnice, ale hneď im zdravotná poisťovňa na základe vykázaných receptov pošle peniaze na ich účet alebo poštovou poukážkou domov. Pani predsedajúca, ja budem dlhšie hovoriť, tak neviem... (Prerušenie vystúpenia predsedajúcou.)
Sulík, Richard, predseda NR SR (2011-03-30):
Pán poslanec Žiga.
Bugár, Béla, podpredseda NR SR (2016-09-07):
Nech sa páči, prezentujme sa a hlasujme. Zároveň vás upozorňujem, že každý takýto návrh sa považuje ako medzinárodná zmluva, potrebuje nadpolovičnú väčšinu podpory prítomných, teda nadpolovičnú väčšinu všetkých poslancov. (Hlasovanie.) Prítomných 141, za návrh hlasovalo 139, 1 sa zdržal, 1 nehlasoval. Konštatujem, že uznesenie sme prijali. Pán poslanec Náhlik, teraz budeme hlasovať tiež v treťom čítaní o návrhu na vyslovenie súhlasu Národnej rady Slovenskej republiky s uzavretím Zmluvy medzi Slovenskou republikou a Iránskou islamskou republikou o zamedzení dvojitého zdanenia a zabránení daňovému úniku v odbore daní z príjmov (tlač 120). Nech sa páči.
Laššáková, Jana, podpredsedníčka NR SR (2012-08-03):
Takže ideme. Pán poslanec Osuský, s faktickou poznámkou, nech sa páči.
Galko, Ľubomír, poslanec NR SR (2014-11-10):
No, ďakujem pekne. Vidím, že kolegovia zo SMER-u vidia, že v Košiciach už dostanú na frak, tak sa snažia zachrániť aspoň Staré Mesto v Bratislave. Len neviem teda, že kto im tam kandiduje, keď oni tam kandidáta nemajú, ale tak dobre. Aj mňa, pán kolega Lipšic, fascinovalo to, že som počul niektorých kolegov zo SMER-u prvýkrát nahlas niečo povedať. Možnože ku koncu volebného obdobia sa dožijeme aj takého vyššieho levelu, a síce, že aj budú vedieť dokázať zareagovať a zmeniť to, čo čítajú z toho papiera, keď ich podpredsedníčka Národnej rady upozorní, že nereagujú na vystupujúceho, a nebudú verklíkovať to, čo tam majú napísané, ďalej. Ja už som to tu raz povedal, len mechom udretý človek by si mohol myslieť, že všetky tie prepojenia, prevody, rovnaké adresy, nominanti, všelijakí susedia tu a spoločníci a konatelia a neviem čo, že to sú všetko náhody. My si môžeme myslieť o kolegoch, čo chceme zlé, ale určite nie sú všetci mechom udretí na hlavu. A ja som presvedčený, že oni sami vedia, že to nie sú náhody. Oni sami vedia, že to nie sú náhody. To jednoducho nemôžu byť náhody. Dokonca si myslím, že ani ľavičiar pán Blaha si to nemyslí, že by to boli náhody. Ale to je všetko. To je všetko, čo môžeme od nich očakávať, lebo oni tu neboli dosadení a oni tu nie sú nato, aby tu prezentovali svoje názory alebo aby tu, nedajbože, hlasovali nejak podľa svojho vedomia a svedomia. Oni sú tu nato, aby tu sem-tam niečo prečítali z papiera a potom aby poslušne stláčali gombíky. Ja som presvedčený, že do konca volebného obdobia sa toto nezmení. To znamená, opakujem ešte raz, ja neverím tomu, že by kolegovia poslanci zo SMER-u jak to tu vehementne všetko nejakým spôsobom obhajo... (Prerušenie vystúpenia časomerom.)
Šutaj Eštok, Matúš, minister vnútra SR (2023-11-16):
Ale keďže odpovedám na dve otázky, ne, ne, neplatí v tomto prípade limit desaťminútový?
Jurinová Erika, podpredsedníčka NR SR (2013-12-04):
Prepáčte, pán poslanec, chcem sa vás spýtať, že či ešte máte dlhší príspevok, v tom prípade...
Bugár, Béla, podpredseda NR SR (2017-12-12):
Takže, vážené panie poslankyne, vážení páni poslanci, budeme pokračovať hlasovaním. Najprv o prerušenom rokovaní o..., teda hlasovaním o bode 44. Prvé čítanie o návrhu poslancov Podmanického, Glváča a Petráka na vydanie zákona, ktorým sa mení a dopĺňa Zákonník práce (tlač 780). Prosím teraz pána poslanca Tomáša ako spravodajcu, aby uviedol hlasovanie. (Hlasovanie o návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 780.)
Paška, Pavol, predseda NR SR (2012-11-20):
Ďakujem. Pekný deň želám. (10. schôdza NR SR sa skončila o 10.04 hodine.)
Jurinová, Erika, podpredsedníčka NR SR (2015-10-06):
O slovo v zmysle rokovacieho poriadku požiadal navrhovateľ pán poslanec Igor Hraško. Nech sa páči, máte slovo.
Grendel, Gábor, podpredseda NR SR (2020-04-07):
Ďalší v rozprave vystúpi pán poslanec Kotleba.
Zmajkovičová, Renáta, podpredsedníčka NR SR (2013-03-20):
S reakciou jeden poslanec. Uzatváram možnosť prihlásiť sa s faktickou poznámkou. Teda pán poslanec Simon, ale poprosím vás skôr. Dvaja poslanci. Pán poslanec Poliačik.
Laurenčík, Milan, podpredseda NR SR (2021-02-03):
Ďalšiu faktickú poznámku má pán poslanec Tomáš Šudík.
Kašper, Igor, poslanec NR SR (2020-04-20):
Ďakujem pekne za slovo, pán predsedajúci. Ja som tam, by som povedal, veľmi milo prekvapený, pán kolega Kamenický, že ste vlastne pochválili tento zákon, takmer všetky body, ktoré sú v ňom. Len chcem reagovať na tú jednu poznámku vašu na záver, že ten odpis daňovej strany, že ako súvisí s covidom a s touto, s touto celou dobou. Ja si myslím, že to veľmi súvisí a že to je presne ten nástroj, ktorý pomôže tým podnikateľom. A vzhľadom aj na tento bod možno tí podnikatelia veľmi zvážia to prípadné, možno aj to prepúšťanie jednotlivých zamestnancov. Tak ja si myslím, že to veľmi súvisí a že je to veľmi dobrý bod. A tiež kvitujem, že ten odpis daňovej strany sa znížil o ten rok. Myslím, že je to dobré opatrenie a samozrejme to podporíme a opakujem, že som veľmi milo prekvapený tomu, ako ste sa aj vy postavili. Ďakujem pekne.
Pellegrini, Peter, predseda NR SR (2024-01-16):
Keďže rokujeme o zákone vrátenom prezidentom, pristúpime k tretiemu čítaniu bez hlasovania. Otváram rozpravu, či sa niekto do rozpravy hlási. Končím možnosť prihlásiť sa do rozpravy. Počkajte, to bola stará tlač. To je nový zoznam. Pripomínam, že do rozpravy sa prihlási ten, kto... Poprosíme kolegov z techniky, keby to nejakým spôsobom mohli. (Reakcie z pléna.) Štyria prihlásení, ďakujem veľmi pekne. Končím možnosť prihlásiť sa do rozpravy. Prvý je pán poslanec Dostál. To je ten dvadsiaty tretí. Správne to chápem, technici? Ak mi prikývnu? Dvadsiaty tretí, dvadsiaty štvrtý pán Pročko, potom pani poslankyňa Kolíková a pán poslanec Šmilňák. Len upozorňujem, že do rozpravy sa môže prihlásiť ten, kto ide dať teraz pozmeňujúci návrh technického alebo gramatického charakteru. Ak ide niečo len rozprávať, tak nemôže vystúpiť v rozprave. Do rozpravy sa musí prihlásiť, ak ide podať nejaký návrh týkajúci sa technického znenia alebo gramatickej chyby. Nie iba rozprávať. Upozorňujem, to hovorí rokovací poriadok. 	Takže poprosím, aby každý, kto chce teda v rozprave vystúpiť, podal v zmysle rokovacieho poriadku takýto pozmeňujúci návrh alebo, alebo úpravu nejakej gramatickej chyby. V opačnom prípade nemôžem udeliť mu slovo. Pán Dostál, máte pozmeňujúci návrh, gramatické alebo nejaké chyby, ktoré chcete predniesť v rozprave v treťom čítaní, alebo idete len rozprávať? (Reakcia z pléna.) Ale viete, čo má byť predmetom v treťom čítaní? Nech sa páči. Nechám vás, samozrejme, nech sa páči, máte 10 minút, pán poslanec.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 138, za 129, 7 sa zdržali, 2 nehlasovali. Návrh sme odsúhlasili. Vážené panie poslankyne, páni poslanci, chcem vás informovať, že poslanci, členovia poslaneckého klubu za SaS doručili Národnej rade návrh na voľbu poslancov za členov výborov a voľbu overovateľa Národnej rady (tlač 1746) a návrh na voľbu predsedu Osobitného kontrolného výboru na kontrolu činnosti Národného bezpečnostného úradu (tlač 1747). Preto podávam návrh na zaradenie týchto nových bodov do programu 51. schôdze a navrhujem, aby sme návrh na voľbu poslancov za členov výborov prerokovali po ich zaradení a návrh na voľbu predsedu osobitného kontrolného výboru dnes, teda v utorok 22. októbra, po 17.00 hod. s tým, že tajné hlasovanie by sme vykonali spolu s opakovanou voľbou kandidáta na člena Regulačnej rady. Takže, prosím, prezentujme sa a hlasujme o týchto návrhoch. (Hlasovanie.) Prítomných 135, za hlasovalo všetkých 135 poslancov. Preto pristúpime hneď k prerokovaniu návrhu na voľbu poslancov za členov výborov Národnej rady Slovenskej republiky a voľbu overovateľa Národnej rady Slovenskej republiky (tlač 1746). Chce sa niekto k tomuto bodu prihlásiť a poprípade vyjadriť sa k návrhu? Nie, pristúpime teda k hlasovaniu. Prosím, prezentujme sa a hlasujme. (Hlasovanie.) Prítomných 134, za 134. Konštatujem, že členovia výboru a poprípade aj teda overovateľ boli schválení Národnou radou. Teraz vyhlasujem prestávku do 11.25 hod. a potom budeme pokračovať bodmi pána ministra spravodlivosti. (Prestávka.) (Po prestávke.)
Chren, Martin, poslanec NR SR (2011-09-13):
Ďakujem veľmi pekne. Vážený pán kolega, možno by som len tak jedným slovom doplnil, že to, čo nás odlišuje od tých, ktorých sme tu celý večer museli počúvať, je nielen ľudskosť, ale aj taká úprimná snaha hľadať riešenia a presadzovať riešenia, ktoré môžu vrátiť túto krajinu na správnu cestu. Za celú túto noc sme si tu vypočuli mnoho zlého, mnoho kydania, mnoho z toho bolo zabalené v akože v takom konštruktívnom kabáte, ale dôležitý je ten obsah a nie forma. Ale čo sme nepočuli, nepočuli sme žiadne presvedčivé argumenty o tom, že by existovala nejaká lepšia alternatíva. Neexistujú na strane opozície, neexistuje tá snaha o úprimné riešenia. Neexistuje vôbec snaha o riešenia. Veď ako aj jeden z kolegov spomenul, keď sa nakoniec o nejaké riešenia snažia, tak si ich musia nakúpiť, hoc aj u ideologických oponentov a protivníkov, pretože sami ich vymyslieť nedokážu. A preto celá táto debata mňa len utvrdila v tom, že čo je naozaj dôležité, je sústrediť sa na riešenia, sústrediť sa na reformy, ktoré sú veľmi dôležité, aby otočili paradoxne túto krajinu tým správnym smerom, a že neexistuje naozaj žiaden, žiaden logický, žiaden rozumný dôvod a argument pre to, aby dnešné hlasovanie o vyjadrení nedôvery bolo úspešné.
Halák, Róbert, poslanec NR SR (2021-01-29):
Ďakujem za slovo, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som. Prosím, otvorte rozpravu.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 57 za, 77 proti. Tento návrh sme neschválili.
M. Hort, podpredseda NR SR: (2009-02-10):
Môžete ešte reagovať v dvoch minútach, pán komisár. Nech sa páči. Skúste zapnúť pánovi komisárovi jeho mikrofón.
Kotleba, Marian, poslanec NR SR (2022-03-18):
Pán poslanec Viskupič, nemôžem s vami súhlasiť v tom, že prevádzkovanie herní, kasín a podobného hazardu je to isté, čo každé iné podnikanie, a že musíme sa na to pozerať očami, že biznis ako biznis. Určite nie. Keby ste poznali pomery v Banskej Bystrici, tak by ste vedeli, akí ľudia a za akých podmienok prevádzkujú kasína a herne a ako to ostatní tvrdo pracujúci podnikatelia vnímajú. A vynakladať takúto legislatívnu snahu na to, aby ste pomohli v podstate rezortu alebo časti služieb, ktoré profitujú na, dá sa povedať, na ľudskom nešťastí v časoch, keď tu máme mnoho iných podnikateľov, mnoho iných firiem, ktoré padajú na hubu, ktoré proste by chceli od štátu ešte možno nielen finančnú, ale aj ďalšiu legislatívnu pomoc, mi príde také trošku, že sú zle nastavené tie priority. Viete, ja v súvislosti s tým škandálom, ktorý sa týka stravovania na ukrajinskej hranici, s tým, ako boli vybrané gastroprevádzky, ako tam boli doslova priame zákazky a vláda sa spamätala, až keď práve tí maličkí, poctiví podnikatelia začali protestovať a bubnovať na poplach, že čo sa to deje. Tak v takomto čase prichádzať s takýmto návrhom pre herne a kasína mi nepríde ako celkom správne. Keby ste s podobnou iniciatívou vyšli v prospech, ja neviem, ďalšieho, ďalšej pomoci pre gastro alebo pre iné segmenty služieb, ktoré trpeli, je to úplne pochopiteľné, ale kasína nie.
Ďuriš Nicholsonová, Lucia, podpredsedníčka NR SR (2016-10-14):
Pán poslanec Rajtár, chcete na to reagovať? Nie. Chcem sa opýtať pána ministra, či chce v rámci rozpravy zodpovedať otázky, ktoré odzneli vo vystúpeniach kolegov. Nie. Nie je tomu tak. Tak sa vás opýtam, ako navrhovateľ v rámci záverečného slova chcete vystúpiť? Je tomu tak, nech sa páči.
Bugár, Béla, podpredseda NR SR (2017-06-21):
Pán poslanec Baška.
B. Bugár, podpredseda NR SR: (2004-05-13):
(Hlasovanie.) Prítomných je 141 poslancov, za návrh 127, zdržali sa 14. Konštatujem, že tento vládny návrh zákona sme postúpili do druhého čítania. Nech sa páči. Ľ. Navrátilová, poslankyňa: Súčasne odporúčam, aby v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 684 z 23. apríla 2004 bol pridelený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Ďalej navrhujem, aby výbory, ktorým bol uvedený návrh pridelený, ho prerokovali v lehote do 11. júna 2004 a gestorský výbor do 14. júna 2004.
Jurinová, Erika, podpredsedníčka NR SR (2012-07-31):
Ďakujeme vám. „Slovenských elít“ boli posledné slová. Pán Podmanický, nech sa páči.
Žitňanská, Jana, poslankyňa NR SR (2020-04-20):
Dnes zvolám výbor na zajtra 14.00 hodinu, pre sociálne veci výbor.
Blanár, Juraj, podpredseda NR SR (2022-12-07):
Týmto sme vyčerpali písomne prihlásených do rozpravy. Dávam teraz možnosť prihlásiť sa ústne. Pán poslanec Miroslav Suja. Ak nikto viac, uzatváram možnosť prihlásiť sa. Predsa ešte akceptujem pána poslanca Kremského. Uzatváram možnosť prihlásiť sa do rozpravy. Ako prvý vystúpi pán poslanec Suja, po ňom pán poslanec Kremský.
Bugár, Béla, podpredseda NR SR (2019-05-16):
Prezentujme sa a hlasujme. (Hlasujeme.) Prítomných 143, za 67, proti 11, zdržal sa 64, 1 nehlasoval. Návrh nebol schválený. Prosím znovu pána poslanca Schlosára, aby uviedol hlasovanie o bode 93 nášho programu, a to prvé čítanie o návrhu skupiny poslancov na vydanie zákona, ktorým sa mení a dopĺňa Civilný sporový poriadok (tlač 1465). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov a ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, tlač 1465.)
Kollár, Boris, predseda NR SR (2022-05-03):
Pán poslanec Faič, nech sa páči.
Mihál, Jozef, poslanec NR SR (2017-03-22):
Ďakujem. Súhlasím s týmto pozmeňovacím návrhom, myslím, že som ho dokonca aj podpisoval. A chcem zdôrazniť a odkázať mladým ľuďom, že či už tento pozmeňovací návrh prejde alebo neprejde, aby si veľmi dobre uvedomili, o čom to dôchodkové sporenie je. Ak niekto vstúpi ako 35-ročný do II. piliera, čo je teda vlastne tá horná veková hranica, ktorú môže ešte využiť, tak to jeho dôchodkové sporenie bude trvať povedzme 30 rokov, do povedzme šesťdesiatich piatich, kedy prestane pracovať. Ak niekto vstúpi do II. piliera už ako 25-ročný, tak nie 30, ale 40 rokov si bude sporiť. A ak má niekto poruke kalkulačku, kde sa dá exponenciálne násobiť, tak nech si vyskúša, čo to spraví pri povedzme troj- alebo štvorpercentnom výnose, ak sa sporí 30 rokov alebo ak sa sporí 40 rokov. Ľudia budú veľmi prekvapení, keď si to porovnajú, pretože tých plus desať rokov z hľadiska absolútneho výnosu spraví strašne veľa. A ja by som tu pripomenul návrh, ktorý nie je môj, ale je to návrh skupiny ľudí okolo pána Šeba z Banskej Bystrice, ktorý napríklad navrhuje to, aby rodičia mohli dôchodkovo sporiť na svoje deti už od narodenia, ak majú záujem. Ak pridajú ďalších 20 rokov do sporenia, tak skutočne tým princípom úroky z úrokov, alebo ako to povedať, sa dá za dlhú dobu našetriť na dôchodok veľmi, veľmi, veľmi zaujímavý peniaz.
M. Záhumenský, poslanec: (2008-03-27):
Ak sa pozrieme na okolité krajiny, Česká republika nikdy nezrušila spoplatnenie záberu poľnohospodárskej pôdy, napriek tomu nezaostal rozvoj priemyslu, nezastal príchod investorov. Myslím si, Česká republika patrí k lídrom v rámci rozvoja priemyslu v strednej, východnej Európe. Takže si myslím, že zrušenie tohto spoplatnenia bolo nezmyselné a minimálne neprinieslo ani efekt, práve opačne, došlo k znehodnoteniu Trnavskej tabule, dochádza k znehodnoteniu najkvalitnejšej pôdy v trenčianskom regióne a podobne. Ďakujem.
Zmajkovičová, Renáta, podpredsedníčka NR SR (2014-09-17):
Vážené panie poslankyne, vážení páni poslanci, budeme pokračovať v prerušenej rozprave v druhom čítaní o vládnom návrhu zákona o príspevku poskytovanom z európskych štrukturálnych a investičných fondov, tlač 1050. Poprosím pána ministra financií, aby zaujal svoje miesto a takisto pán poslanec Petráš? Ako spravodajca. A teraz poprosím pani poslankyňu Nicholsonovú, aby pokračovala v rozprave. Nech sa páči. (Pokračovanie v rokovaní o vládnom návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov , tlač 1050.)
Viskupič, Jozef, poslanec NR SR (2014-12-09):
Ďakujem, pán predseda. Chcel by som tak isto pozvať členov výboru na kontrolu činnosti Národného bezpečnostného úradu na 13.05 h. Je zmena termínu vzhľadom na to, že sa posunula obedná pauza, takže nebude 12.15 h, ale 13.05 h rokovanie výboru vo výborovej miestnosti. Ďakujem.
Mojš, Milan, poslanec NR SR (2013-10-18):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Mazurek, Milan, poslanec NR SR (2019-02-01):
Drahá kolegynka Cigániková, ja som myslel, že zle počujem, keď som počúval vašu reč. Normálne ste ma vydesili. Ja sa teraz o vás bojím. Vy ste normálne povedali, že ste bývali niekde, kde boli cigánske deti, ktoré robili vášmu psíkovi zle. Ja tomu nechápem teraz, že či sa niečo stalo, alebo ako sa s tým doteraz vysporiadať, lebo takýto odporný rasizmus na pôde Národnej rady. No povedzte mi, čo mám teraz robiť, lebo či volať NAKU, volať pána Danka, niekoho z knesetu, aby zasadali rýchlo, aby to riešili, lebo toto je strašné. Toto, toto tu ešte nebolo. Naozaj neviem, ako sa s tým teraz vysporiadať, a asi vás musím vyzvať, aby ste sa všetkým cigánskym deťom ospravedlnili, lebo takéto škaredé ohováranie, takéto škaredé zosobňovanie zlých vlastností na jedno etnikum, no, no, hanba strašná.
Laurenčík, Milan, podpredseda NR SR (2020-11-05):
Ďakujeme. Pani poslankyňa, máte možnosť položiť doplňujúcu otázku, nech sa páči.
A. Belousovová, podpredsedníčka NR SR: (2008-06-25):
Nech sa páči, pán poslanec, máte slovo.
T. Cabaj, podpredseda NR SR: (2009-09-08):
Ako posledný v rozprave vystúpi pán poslanec Martin Fronc. Nech sa páči, pán poslanec, máte slovo.
Danko, Andrej, podpredseda NR SR (2024-02-09):
K veci, nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o bodoch 2 až 4 a 6 až 8 z pozmeňujúceho návrhu pána poslanca Viskupiča. (Hlasovanie.) Prítomných 130 poslancov, za hlasovalo 44, proti bolo 8, zdržalo 78. Tieto body sme neschválili.
Košútová, Magda, poslankyňa NR SR (2013-05-21):
Ďakujem pekne. Ako posledná v rozprave vystúpila pani podpredsedníčka Jurinová, ktorá podala jeden pozmeňujúci návrh. Pán predseda, dajte, prosím, hlasovať o tomto pozmeňujúcom návrhu.
Kollár, Boris, predseda NR SR (2022-09-21):
Vážené pani poslankyne, vážení páni poslanci, prosím, zaujmite miesto v sále, budeme pokračovať v prerušenom rokovaní hlasovaním. Ale než, než začneme, vás chcem upozorniť alebo skôr požiadať, že dneska je taký zvláštny deň, špeciálny, v meste máme Misiu 10 a určite vás budú čakať aj na pravej strane, aj na ľavej, tak prosím, neutekajte tunelom, vážení páni poslanci, máte veľké platy, prosím, poprosím vás, pomôžte, podporte hendikepované deti, pomôžte konkrétne deti, ktoré by sa nedostali k pomôckam. Týmto spôsobom dnes herci, moderátori, známe osobnosti chodia na bicykloch, prevážajú rôzne balíky, doručenky, čokoľvek, ale zároveň vyzbieravajú, a je to veľmi pekná charitatívna činnosť, vyzbieravajú finančné zdroje a prostriedky pre pomôcky hendikepovaným deťom, ktoré si to nemôžu dovoliť. Takže vás veľmi pekne poprosím o šľachetnosť a otvorené srdce. Ďakujem pekne. Pokračujeme v prerušenom rokovaní hlasovaním o bode 10 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike, tlač 1101. Spravodajcom je člen navrhnutého gestorského výboru pre hospodárske záležitosti poslanec Radovan Kazda. Prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1101.)
Hatráková, Katarína, poslankyňa NR SR (2021-06-22):
Ďakujem veľmi pekne. Ja som sa tiež len chcela veľmi poďakovať predkladateľom a vyjadriť presvedčenie, že aj s pani kolegyňou Žitňanskou budeme naďalej aj v nadväznosti na tento návrh zákona podporovať náhradné rodiny a procesy s tým súvisiace. Ďakujem veľmi pekne.
Zmajkovičová, Renáta, podpredsedníčka NR SR (2013-03-21):
Pán minister, prepáčte, ale čas určený na hodinu otázok uplynul.
V. Veteška, podpredseda NR SR: (2007-05-17):
(Hlasovanie.) Prítomných 138, za 129, proti 0, zdržalo 9, nehlasovalo 0. Konštatujem, že sme schválili vládny návrh novely zákona č. 193/2005 Z. z. o rastlinolekárskej starostlivosti. Vážené panie poslankyne, páni poslanci, odhlasovali sme všetky doteraz prerokované zákony. Mali sme v pláne hlasovať ešte v tajnej voľbe, v opakovanej voľbe člena Rady Slovenskej televízie. Odporúčam, aby sme túto tajnú voľbu vykonali po hlasovaní o 17.00 hodine vzhľadom na to, že sa predĺžil čas. Ďakujem za porozumenie. A ešte mi dovoľte, vážené poslankyne, páni poslanci, pozvať vás na 6. ročník Dní vidieka v Národnej rade Slovenskej republiky. Slávnostné otvorenie podujatia spojené s vernisážou výstavy sa uskutoční dnes 17. mája na Západnej terase. Prakticky v týchto chvíľach sa ešte čaká priama návšteva poslancov. Podujatie organizuje Občianske združenie Vidiecky parlament v spolupráci s Výborom Národnej rady Slovenskej republiky pre pôdohospodárstvo, životné prostredie a ochranu prírody. Súčasťou podujatia, na ktorom sa predstavia regióny Spiša, Zemplína, Šariša, bude aj kultúrny program a ochutnávka tradičných jedál a nápojov z regiónov Slovenska. Ďakujem pekne a pokračovať budeme o 14.00 hodine. (Prerušenie rokovania o 12.25 hodine.) (Pokračovanie rokovania o 14.01 hodine.) Šiesty deň rokovania 10. schôdze Národnej rady Slovenskej republiky 17. mája 2007 o 14.01 hodine
Figeľ, Ján, podpredseda NR SR (2015-12-09):
Nech sa páči, Martin Poliačik
Laššáková, Jana, podpredsedníčka NR SR (2012-05-09):
O krátke vystúpenie požiadal predseda vlády Slovenskej republiky Robert Fico, preto podľa § 28 ods. 1 zákona o rokovacom poriadku mu udeľujem slovo. Nech sa páči, pán predseda.
Hrnčiar, Andrej, podpredseda NR SR (2019-05-14):
Pán poslanec Sloboda.
Hort, Milan, poslanec NR SR (2010-07-08):
Sľubujem. (Potlesk.)
Laššáková, Jana, podpredsedníčka NR SR (2012-12-18):
Pán poslanec Muňko, nech sa páči.
P. Paška, predseda NR SR: (2008-02-05):
Pán poslanec Burian.
P. Hrušovský, podpredseda NR SR: (2001-12-04):
Máte slovo. V. Maňka, poslanec: Vážený pán predsedajúci, vážený pán podpredseda vlády, vážené kolegyne, vážení kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony, máme to uvedené v tlači 1242, vystúpil ako spravodajca výboru pre financie rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie 53. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné prerokovať a upraviť spôsobom, ako navrhuje predmetný návrh. Vážený pán predsedajúci, odporúčam, aby ste otvorili rozpravu k tomuto návrhu.
Gašpar, Tibor, poslanec NR SR (2024-02-08):
Teraz budeme hlasovať o bode 43 druhého pozmeňujúceho návrhu poslanca Galka.
Ďurica, Ondrej, poslanec NR SR (2020-12-08):
Ďakujem za slovo. Bolo to tu už povedané, v podstate som sa chcel vyjadriť, Milan, hlavne k tomu, že tá tvoja kritika často, často naozaj oprávnená a vecná a povedaná tým svojím prejavom tak, ako to vieš len ty, žiaľ, nepadla na úrodnú pôdu, pretože poslanci z OĽANO húfne odišli z tejto sály a to hovorí čo-to o tej politickej kultúre, o tom, ako oni vnímajú tú parlamentnú demokraciu, ako sú schopní a ochotní si vypočuť aj druhý názor. Ja som si dnes prečítal rozhovor s ministrom Sulíkom a musím povedať, že keď sa pozerám na pána ministra, tak mi ich je ako ministrov skutočne ľúto, pretože toto je zrejme štýl práce a určitý tlak, pod ktorým sú, a možno ani, možno ani nemôžu konať inak alebo rozhodovať inak, pretože jednoducho takto je to nastavené. A to je ukážka poslancov, to je ukážka a vyjadrenia rôznych ministrov tejto vlády, takže v tomto smere musím naozaj konštatovať, že pána Hegera mi je trošku ľúto. Ďakujem.
Pročko, Jozef, poslanec NR SR (2020-04-23):
Tak, pán Kotleba, toto bola, aby ma počúval. Dajte si to rúško, pán Kotleba, prosím vás. Toto bola, môžte mi vrátiť čas, prosím vás?
Pivková, Alexandra, poslankyňa NR SR (2022-05-19):
Áno.
Figeľ, Ján, podpredseda NR SR (2013-12-04):
Ďakujem pekne. Ďalším rečníkom prihláseným do rozpravy písomne je Érsek Árpád za klub MOST – HÍD. Dobre? Nech sa páči.
J. Senko, poslanec: (2008-12-05):
Návrh na vyslovenie súhlasu Národnej rady Slovenskej republiky s ratifikáciou Dohovoru o ochrane kultúrneho dedičstva pod vodou (tlač 747) pridelil predseda Národnej rady Slovenskej republiky svojím rozhodnutím č. 837 z 29. októbra 2008 na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor predseda Národnej rady Slovenskej republiky určil Výbor Národnej rady Slovenskej republiky pre kultúru a médiá, ktorý Národnej rade Slovenskej republiky predkladá správu o výsledku prerokovania materiálu vo výboroch a návrh na uznesenie Národnej rady Slovenskej republiky. Určené výbory prerokovali predmetný návrh v stanovenej lehote a v prijatých uzneseniach zhodne odporučili Národnej rade Slovenskej republiky s ratifikáciou dohovoru vysloviť súhlas. Gestorský výbor na základe uznesení výborov, ktoré predkladaný návrh prerokovali, odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s ratifikáciou Dohovoru o ochrane kultúrneho dedičstva pod vodou. Súčasne výbor určil poslanca Jána Senka za spravodajcu výborov a poveril ho, aby informoval Národnú radu Slovenskej republiky o výsledku rokovania vo výboroch. Návrh na uznesenie Národnej rady Slovenskej republiky tvorí prílohu tejto správy. Predmetná správa o výsledku prerokovania predkladaného návrhu vo výboroch Národnej rady Slovenskej republiky bola schválená uznesením Výboru Národnej rady Slovenskej republiky pre kultúru a médiá, čiže gestorského výboru, č. 178 zo dňa 25. novembra 2008. Ďakujem za pozornosť. Pani predsedajúca, prosím o otvorenie rozpravy k predmetnému dohovoru.